་བའི་དགྲ་དང་གནོད་པའི་བགེགས༔ གང་ལ་
བྱ་བ་ཁྱོད་ཀྱིས་ཤེས༔ གང་ལ་དམིགས་པ་ཁྱོད་ཀྱིས་ཤེས༔ ཡིད་ལ་གནག་པའི་དགྲ་བོ་
འདི༔ དོ་ནུབ་ནམ་གྱི་གུང་ཐུན་ལ༔ དམ་ཉམས་དགྲ་བོ་གཉིད་ལོག་གི༔ བླ་འཁྱམས་མ་ཤོར་
ཁུག་ལ་ཤོག༔ སྲོག་རྩ་དམར་པོ་ཆོད་ལ་ཤོག༔ སྙིང་ཁྲག་ཧུབ་ཀྱིས་འཐུང་ལ་ཤོག༔ དོན་སྙིང་
སྦར་གྱི་ཆུས་ལ་ཤོག༔ བསད་རྟགས་དོན་སྙིང་ཁྱེར་ལ་ཤོག༔ དགྲ་བོ་འཁོར་བཅས་ཁུག་ལ་
ཤོག༔ ལྷ་དང་ཕྲོལ་ལ་བདུད་དང་སྤྲོད༔ བཅོལ་བའི་ཕྲིན་ལས་འགྲུབ་པར་མཛོད༔ ཅེས་ཐུགས་དམ་
གནད་ནས་བསྐུལ་བར་བྱའོ༔ དེ་ནས་གཏོར་ཆེན་ནམ་ཐུན་གཏོར་ཕྱིར་སྤགས། མདུན་བསྐྱེད་ཀྱི་ལྷ་ཚོགས་གཤིན་རྗེའི་
དམག་དཔུང་དུ་གྱུར་ནས༔ མདུན་གྱི་ནམ་མཁའ་གང་བར་བཞུགས་པར་བསམས་ལ གཏོར་མ་ལ་དཔལ་
འབར་བཙུགས་ལ་དགུག་གཞུག་གསུམ་སོགས་བྱ༔ སྨན་རཀ་བྲན་ལ་དགྲ་བོའི་ཤ་ཁྲག་ཏུ་དམིགས་ལ་དམག་ལྟོའི་ཚུལ་དུ་དབུལ༔ སླར་ཡང་གཏོར་མ་
གཤིན་རྗེའི་དམག་ཚོགས་སུ་བསམས་ལ༔ གཏོར་མ་རྒྱག་སའི་ཕྱོགས་དེ་དུག་གི་རྒྱ་མཚོ་ཆེན་པོའི་དབུས་སུ་ས་རིམ་པ་དགུའི་འོག་མཐའ་མེད་རྒྱ་མཚོའི་
ནང་ན་ལས་ཀྱི་བཤན་པ་དུག་གསུམ་ཁྲོས་པ་གཡས་སེང་གེ། གཡོན་ཕག་ཞལ་ཅན། དབུས་ཆུ་སྲིན་གྱི་ཞལ་གདངས་བ་ཡ་འགལ་གནམ་ལ་བྱས་པ་ལྟ་
357

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བུ་མ་འགལ་ས་ལ་བྱས་བ་ལྟ་བུ། མཆེ་བ་གངས་རི་གཙིགས་པ་ལྟར༔ ལྕེ་གློག་ལྟར་འཁྱུགས་པ་དེ་ལྟ་བུ་ཁ་ཡར་ལ་གདངས་ནས་འཛེད་པའི་ཚུལ་དུ་
ཡོད་པ་གཏོར་མ་གཤིན་རྗེའི་དམག་དཔུང་གི་དགྲ་བགེགས་བྱད་མ་དམིགས་བྱ་དེ་དངོས་སུ་འདར་ཕྲིལ་ཕྲིལ་ཡོད་པར་བསམས་ལ༔ སྤྱི་གཤེད་ལས་ཀྱི་
བཤན་པ་དུག་གསུམ་ཁྲོས་པ་བསྐུལ་བ་ནི་ཞེ་སྡང་དྲག་པོའི་ང་རྒྱལ་དང་ལྡན་པས་འདི་སྐད་དོ༔ ཨེ་ཡ༔ ཕྱོགས་ཕྱོགས་དག་ཀྱང་ཕ་
གི་ན༔ གཏོར་ཆེན་འཕང་པའི་དུས་སམ་སྲུང་ཟློག་བསད་པའི་ལས་གལ་ཆེ་བའི་སྐབས་འདི་སྐད་དོ། །ཉི་མ་ལྷོ་ཕྱོགས་ཕ་གི་
ན༔ ས་རིམ་པ་དགུ་ཡི་མར་ཞབས་ན༔ མཐའ་མེད་རྒྱ་མཚོའི་གཏིང་ཞིག་ན༔ སྤྱི་གཤེད་དུག་
གདོང་མཐུ་བོ་ཆེ༔ དུག་གསུམ་ཁྲོས་པ་དགྲ་བགེགས་གཤེད༔ ལས་ཀྱི་བཤན་པ་མཐུ་བོ་
ཆེ༔ མཐིང་ནག་རབ་འཇིགས་ཁྲོ་གཏུམ་ཅན༔ ཞལ་གསུམ་ཕྱག་དྲུག་འཇིགས་པའི་སྐུ༔ གཡས་
པ་སེང་ཞལ་རྔམ་ཞིང་གདངས༔ གཡོན་པ་ཕག་ཞལ་ཐུར་དུ་བསྒྲད༔ དབུས་ཞལ་ཆུ་སྲིན་ཀ་ལ་
ཤ༔ ཡ་འགལ་གནམ་ལ་མ་འགལ་ས༔ ལྕེ་ནི་བར་སྣང་གློག་ལྟར་འཁྱུག༔ མཆེ་བ་ཟླ་ཚེས་
འབར་བས་གཏམས༔ སྤྱན་མིག་ཁྲག་མཚོ་ཀྱི་ལི་ལི༔ གཡས་གསུམ་གནམ་ལྕགས་རལ་གྲི་
འཕྱར༔ དམ་ཉམས་དགྲ་བོའི་མགོ་ལུས་ཕྲལ༔ གཡོན་གསུམ་སྦྲུལ་ནག་ཞགས་པ་
358

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
བསྣམས༔ དམ་ཉམས་བླ་སྲོག་ཡན་ལག་འཆིང་༔ དམ་ཉམས་དགྲ་བོ་ལས་ངན་འདི༔ ཞལ་དུ་
བཏབ་བོ་ཁ་རཾ་ཁཱ་ཧི༔ མགུལ་དུ་བསྒྲིལ་ལོ་ཨཱ་ར་ལི༔ དམ་ཉམས་དགྲ་བོ་བརླག་ཏུ་ཆུག༔ སྤྱི་
གཤེད་དུག་གདོང་དུས་ལ་བབ༔ ལས་ཀྱི་བཤན་པའི་དུས་ལ་བབ༔ ཡ་མ་རཱ་ཛའི་དུས་ལ་
བབ༔ དུག་གསུམ་ཁྲོས་པའི་དུས་ལ་བབ༔ དམ་ཚིག་ཆེན་པོའི་དུས་ལ་བབ༔ སྤྲུལ་པ་འགྱེད་
པའི་དུས་ལ་བབ༔ མཐུ་རྩལ་འདོན་པའི་དུས་ལ་བབ༔ དུས་ལ་བབ་བོ་ས་མ་ཡ༔ དམ་ལས་མ་
འདའ་ས་མ་ཡ༔ དམ་རྫས་གཏོར་མ་འདི་བཞེས་ལ༔ གཤིན་རྗེའི་དམག་ཚོགས་ལས་ལ་
ཁྱེར༔ བླ་རྐུན་ཇག་པ་ལས་ལ་ཁྱེར༔ ལིངྒ་འདི་རུ་བཀོད་པ་དང་༔ བྱང་བུ་འདི་ལ་བཏབ་པ་
ཡི༔ སྡང་བའི་དགྲ་དང་གནོད་པའི་བགེགས༔ གང་ལ་བྱ་བ་ཁྱོད་ཀྱིས་ཤེས༔ གང་ལ་དམིགས་
པ་ཁྱོད་ཀྱིས་ཤེས༔ ཡིད་ལ་གནག་པའི་དགྲ་བོ་འདི༔ དོ་ནུབ་ནམ་གྱི་གུང་ཐུན་ལ༔ དམ་ཉམས་
དགྲ་བོ་གཉིད་ལོག་གི༔ བླ་འཁྱམས་མ་ཤོར་ཁུག་ལ་ཤོག༔ སྲོག་རྩ་དམར་པོ་ཆོད་ལ་
ཤོག༔ སྙིང་ཁྲག་ཧུབ་ཀྱིས་འཐུང་ལ་ཤོག༔ དོན་སྙིང་སྦར་གྱིས་ཆུས་ལ་ཤོག༔ བསད་རྟགས་
གྲ་དང་གན
359

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
དོན་སྙིང་ཁྱེར་ལ་ཤོག༔ ལྷ་དང་ཕྲོལ་ལ་བདུད་དང་སྤྲོད༔ ལས་ཀྱི་བཤན་པ་མཐུ་བོ་ཆེ༔ སྤྱི་
གཤེད་དུག་གདོང་མཐུ་བོ་ཆེ༔ དུག་གསུམ་ཁྲོས་པ་མཐུ་བོ་ཆེ༔ ཁྱོད་ཀྱི་ཐུགས་དམ་དུས་ལ་
བབ༔ མིང་དང་མཚན་མར་སྦྱར་བ་ཡི༔ དམ་ཉམས་དགྲ་བོ་སྡིག་ཅན་འདི༔ སྐད་ཅིག་ཉིད་ལ་
གྱུར་མིད་ཐོང་༔ ས་རིམ་པ་དགུ་ཡི་འོག་ཏུ་ཁྱེར༔ མཐའ་མེད་རྒྱ་མཚོའི་སྟེང་དུ་ཁྱེར༔ གཤིན་
ཡུལ་དམེ་ནག་ཉིད་དུ་ཁྱེར༔ བཅོལ་བའི་ཕྲིན་ལས་འགྲུབ་པར་མཛོད༔ ཅེས་བསྐུལ་ཞིང་གཏོར་མའི་མདུན་གྱི་
དགྲ་གདོན་རྣམས་གཏོར་མ་དང་མཉམ་དུ་ཁོའི་ཁར་རྒྱབ་པས་ཁོའི་ཁར་ཚུད་མ་ཐག་ཏུ་ཁ་བཙུམས་ཏེ་ཆུ་སྲིན་གྱིས་གྱུར་མིད་བྱས་ནས༔ ཁོ་ཡང་ས་འོག་
རིམ་པ་དགུ་མཐའ་མེད་རྒྱ་མཚོའི་ཕ་རོལ་གཏིང་གཤིན་ཡུལ་དམེ་ནག་ཏུ་སོང་ནས་དགྲ་བོ་ཐར་བའི་དུས་མེད་པར་བསམ༔ མདུན་གྱི་གཤིན་རྗེའི་
དམག་ཚོགས་རྣམས་ཀྱང་ཀུ་སྒྲ་བསོ་སྒྲ་དང་བཅས་པས་དགྲའི་ཡུལ་དུ་སོང་ནས་དགྲའི་ལུས་དང་སྙིང་གའི་ནང་རོལ་དུ་ཕོ་བྲང་བཏབ་ནས༔ དགྲ་བོ་
དགུ་རྒྱུད་དང་བཅས་པ་མིང་མེད་དུ་མ་བརླག་གི་བར་དུ་བསྡད་པར་བསམ་ཞིང་རྦད་པར་བྱའོ༔ དེ་ནས་གཏོར་གཞོང་ཁ་སྦུབས་པའི་འོག་ཏུ་དགྲ་
བགེགས་འཁོར་བཅས་ཡོད་པར་བསམས་ལ༔ དགུག་གཞུག་བྱས་ལ༔ གཏོར་མནན་གྱི་རྟ་བྲོ་བྱ་བ་ནི༔ ཨེ་ཡ༔ དགྲ་བགེགས་
བསྒྲལ་བའི་ཕུང་པོ་ལྷག་རོལ་ལ༔ ལས་ཀྱི་གཤིན་རྗེའི་ཚོགས་ཀྱིས་བྲོ་བརྡུངས་པས༔ མཐིང་
360

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
ནག་རྔམ་ཞིང་འཁྲུགས་པའི་སྟངས་སྟབས་ཀྱིས༔ དགྲ་བགེགས་གནོད་བྱེད་ཚོགས་རྣམས་མ་
ལུས་གནོན༔ ཞལ་གསུམ་ཁྲོ་གཏུམ་སྲིད་པ་གསུམ་པོ་གནོན༔ མཆོད་རྟེན་གསུམ་གྱིས་ཁམས་
གསུམ་དགྲ་བགེགས་གནོན༔ སྤྱན་དགུ་བསྒྲད་པས་ལྷ་སྲིན་སྡེ་བརྒྱད་གནོན༔ སྤུ་གྲིའི་གཤོག་
པས་བྱད་མ་དགྲ་བགེགས་གནོན༔ ཆུ་གྲིའི་གཤོག་པས་དྲེགས་པ་མ་ལུས་གནོན༔ སྦྲུལ་ནག་
ཆུན་པོས་ས་བདག་ཀླུ་གཉན་གནོན༔ ཁྲོ་ཆུའི་ཕུར་པས་རུ་དྲ་ཕོ་མོ་གནོན༔ ལས་ཀྱི་གཤིན་རྗེ་
ཡབ་ཡུམ་འཁོར་བཅས་ཀྱིས༔ དམིགས་པའི་དགྲ་བགེགས་བྱད་མ་ལྷར་བཅས་ཀྱི༔ ལུས་ངག་
ཡིད་གསུམ་མནན་ཅིང་གཟིར་བར་མཛོད༔ ཨོཾ་ནན༔ ཨཱཿནན༔ ཧཱུྃ་ནན༔ རཾ་ཡཾ་ཁཾ་བཾ་ལཾ་སུཾ་ཁཾ་
ཨེ་མཱ་ར་ཡ་སྟཱཾ་བྷ་ཡ་ནན༔ ཞེས་རྩ་སྔགས་དང་མནན་པའི་ཤམ་བུ་བྲོ་བརྡུང་མནན་ཅིང་གཟིར་རོ༔ དེ་ནས་འབྱོར་ན་སྐབས་འདིར་དགྱེས་
མཆོད་ཀྱི་སླད་དུ་རྟེན་གྱི་དྲུང་དུ་ཤ་ཆེན་གྱི་སྤོས་བསྲེག༔
ཚིལ་ཆེན་གྱི་མར་མེ་སྦར་ལ་གསང་བ་གསོལ་གདབ་དང་མངའ་གསོལ་རྒྱས་པའང་བྱའོ༔ དེ་
ནས་བཟོད་པར་གསོལ་བ་ནི༔ ཧཱུྃ། ལྷ་མཆོག་ཡ་མཱནྟ་ཀའི་ལྷ་ཚོགས་དགོངས༔ བདག་ཅག་ཉོན་མོངས་
འཁྲུལ་བའི་དབང་གྱུར་པས༔ ལྟ་བ་མ་རྟོགས་སྒོམ་པ་མཐར་མ་ཕྱིན༔ སྤྱོད་པ་བླང་དོར་སྐུ་གསུང་
361

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཐུགས་དང་འགལ༔ ཆོ་ག་ཆད་ལྷག་མ་འབྱོར་མ་ཚང་དང་༔ མཆོད་པ་ཆུང་སོགས་ཐུགས་དང་
འགལ་བ་རྣམས༔ མཐོལ་ལོ་བཤགས་སོ་བཟོད་པར་མྱུར་བཞེས་ལ༔ སྒྲིབ་མེད་ཚངས་པའི་
དངོས་གྲུབ་བསྩལ་དུ་གསོལ༔ ཞེས་དང་༔ ཡ་མ་རཱ་ཛའི་ཡི་གེ་བརྒྱ་པ་གསུམ་གྱིས་ལྷག་ཆད་ཁ་བསྐངས་ལ༔ སྨོན་ལམ་གདབ་པ་
ནི༔ ཧཱུྃ། འཇམ་དཔལ་ལྷག་པའི་ལྷ་མཆོག་དགོངས་སུ་གསོལ༔ བདག་ཅག་བསྙེན་སྒྲུབ་མཆོད་
བསྟོད་ཕྲིན་ལས་དང་༔ ལས་འདི་བརྩམས་པའི་དགེ་བ་དྲི་མེད་འདིས༔ སངས་རྒྱས་བསྟན་པ་
དར་ཞིང་རྒྱས་པ་དང་༔ དཔལ་ལྡན་བླ་མའི་ཞབས་པད་བརྟན་པ་དང་༔ དཀོན་མཆོག་རྣམ་
གསུམ་དབུ་འཕང་མཐོ་བ་དང་༔ དགེ་འདུན་ཐུགས་མཐུན་བསླབ་གསུམ་ཆོས་བཅུར་
བརྩོན༔ རྣལ་འབྱོར་ཚེ་རིང་བར་གཅོད་ཞི་བ་དང་༔ བསོད་ནམས་དཔལ་རྒྱས་བསམ་དོན་ཡིིད་
བཞིན་འགྲུབ༔ དགྲ་བགེགས་བྱད་མ་རྡུལ་དུ་བརླག་པ་དང་༔ བདག་གཞན་སངས་རྒྱས་ས་ལ་
འགོད་པར་ཤོག༔ ཅེས་སྨོན་ལམ་གདབ༔ ནུབ་ཐ་མ་ཡིན་ན་གཤེགས་བསྡུ་བྱ་བ་ནི༔ ཧཱུྃ། འཇམ་དཔལ་ཁྲོས་པ་ལས་
ཀྱི་གཤིན་རྗེའི་ཚོགས༔ རྣལ་འབྱོར་བདག་ཅག་བསམ་པའི་དོན་སྒྲུབ་ཅིང་༔ བར་ཆད་དགྲ་
362

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
ཡབ་
བགེགས་བྱད་མ་བསྒྲལ་ཟིན་ནས༔ སླར་ཡང་རང་བཞིན་གནས་སུ་གཤེགས་ནས་ཀྱང་༔ ཇི་
ལྟར་གང་ཚེ་བདག་གིས་སྤྱན་དྲང་ན༔ དེ་ཚེ་སླར་ཡང་མྱུར་དུ་འབྱོན་པར་གསོལ༔ བཛྲ་མུ༔ དམ་
ཚིག་དཀྱིལ་འཁོར་མཐའ་ནས་རིམ་གྱིས་བསྡུ༔ མཚོན་ཆ་སྲུང་འཁོར་ལ་ཐིམ་དེ་ཉིད་
ཀྱང་༔ གཞ གཞལ་ཡས་ལ་བསྡུ་དེ་ཡང་འཁོར་ལ་བསྡུ༔ དེ་ཡང་སྤྱི་གཤེད་ལ་ཐིམ་དེ་ཉིད་ཀྱང་༔ སྡེ་
ཀཤིན་རྗེར་ཐིམ་ཞིང་དེ་རྣམས་ཀྱང་༔ ཡུམ་ལ་བསྡུས་༸ཤིིང་ཡུམ་ཡང་ཡབ་ལ་ཐིམ༔ ཡབ་
ཀྱང་སྐུ་ལུས་སྟོད་སྨད་འོད་ཞུ་ནས༔ ཐུགས་ཀའི་ས་བོན་ལ་ཐིམ་དེ་ཉིད་ཀྱང་༔ དམིགས་མེད་
གསལ་སྟོང་བརྗོད་བྲལ་ངང་ཉིད་ལས༔ སླར་ཡང་གཤིན་རྗེའི་གཤེད་ཀྱི་སྐུ་རུ་གྱུར༔
རིམ་རྣམས་བྱས་ལ༔ ཤིས་པ་བརྗོད་པ་ནི༔ ཧཱུྃ། མ་རིག་དུག་གི་དུག་ཆེན་པོ༔ དུག་གདོང་ནག་པོའི་བཀྲ་ཤིས་
ཤོག༔ རིག་པ་ཡེ་ཤེས་ཆེན་པོའི་སྨན༔ སྨན་གདོང་ཆེན་པོའི་བཀྲ་ཤིས་ཤོག༔ འཇམ་དཔལ་
སྟོང་ཉིད་ཁྲོ་ཆུའི་མཁར༔ ཁྲོ་ཆུ་དུག་གདོང་བཀྲ་ཤིས་ཤོག༔ དབུ་གསུམ་སྟེང་ན་མཆོད་རྟེན་
ནང་༔ རིགས་གསུམ་མགོན་པོའི་བཀྲ་ཤིས་ཤོག༔ གཡོན་དམར་རྟ་མགྲིན་དབང་གི་སྐུ༔ དབང་
363

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
སྡུད་རྒྱལ་པོའི་བཀྲ་ཤིས་ཤོག༔ གཡས་ལྗང་ཕྱག་རྡོར་གཏུམ་པོའི་སྐུ༔ དྲེགས་པ་འདུལ་བའི་བཀྲ་
ཤིས་ཤོག༔ དབུས་མཐིང་འཇམ་དཔལ་ཁྲོ་བོའི་སྐུ༔ ལས་ཀྱི་གཤིན་རྗེའི་བཀྲ་ཤིས་
ཤོག༔ གསང་ཆེན་དགྱེས་པ་བསྐྱེད་པའི་ཕྱིར༔ སྦས་པའི་ཡུམ་གྱི་བཀྲ་ཤིས་ཤོག༔ འཇམ་
དཔལ་སྐུ་ལས་སྤྲུལ་པའི་སྲས༔ འཆི་བདག་ནག་པོའི་བཀྲ་ཤིས་ཤོག༔ རྟ་མགྲིན་གསུང་ལས་
སྤྲུལ་པའིི་སྲས༔ ཚེ་བདག་དམར་པོའི་བཀྲ་ཤིས་ཤོག༔ ཕྱག་རྡོར་ཐུགས་ལས་སྤྲུལ་པའི་
སྲས༔ སྲོག་བདག་ནག་པོའི་བཀྲ་ཤིས་ཤོག༔ ཡོན་ཏན་མ་ལུས་ཡོངས་རྫོགས་པ༔ བེ་ཝ་ས་ཏའི་
བཀྲ་ཤིས་ཤོག༔ ཕྲིན་ལས་མཐའ་ཡས་ལྷུན་གྲུབ་པ༔ ཟ་བ་ལྗང་དམར་བཀྲ་ཤི ཟ་བ་ལྗང་ད མ ར་བཀྲ་ཤི ས་
ཤོག༔ གཉིས་མེད་ཐུགས་ལས་སྤྲུལ་པའི་སྲས༔ ཡ་མ་རཱ་ཛའི་བཀྲ་ཤིས་ཤོག༔ དུག་གསུམ་སྐུ་
གསུང་ཐུགས་སུ་སྦྱོར༔ ལས་ཀྱི་བཤན་པའི་བཀྲ་ཤིས་ཤོགཿ༔ དགྲ་བགེགས་བྱད་མ་བསྒྲལ་བའི་
ཕྱིར༔ འཁོར་གྱི་གཤིན་རྗེའི་བཀྲ་ཤིས་ཤོག༔ མི་མཐུན་བར་ཆད་བསྲུང་བའི་ཕྱིར༔ བསྲུང་བའི་
འཁོར་ལོའི་བཀྲ་ཤིས་ཤོག༔ དབུལ་ཕོངས་ཉེས་ཚོགས་ལས་སྐྱོབ་ཕྱིར༔ དམ་ཅན་ཚོགས་ཀྱི་
364

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
བཀྲ་ཤིས་ཤོག༔ སངས་རྒྱས་བསྟན་པ་རྒྱས་པ་དང་༔ དཀོན་མཆོག་དབུ་འཕང་བསྟོད་པ་
དང་༔ བསྟན་འཛིན་སྐུ་ཚེ་ལེགས་བརྟན་པ༔ བཀྲ་ཤིས་དེས་ཀྱང་བདེ་ལེགས་ཤོག༔ དགྲ་
གདོན་གནོད་བྱེད་བསྒྲལ་བ་དང་༔ ཚེ་དཔལ་བསོད་ནམས་རྒྱས་པ་སོགས༔ རྣལ་འབྱོར་བསམ་
པ་འགྲུབ་པ་ཡི༔ བཀྲ་ཤིས་དེས་ཀྱང་བདེ་ལེགས་ཤོག༔ གསང་ཆེན་རྡོ་རྗེ་ཐེག་པའི་
ལམ༔ འཇམ་དཔལ་ཆོས་འདི་ཕྱོགས་ཀུན་ཏུ༔ དར་རྒྱས་འགྲོ་དོན་ལྷུན་གྲུབ་པའི༔ བཀྲ་ཤིས་
དེས་ཀྱང་བདེ་ལེགས་ཤོག༔ ཅེས་སོགས་ཀྱི་བཀྲ་ཤིས་ཚིགས་སུ་བཅད་པ་ཅི་རིགས་པར་བརྗོད་པར་བྱའོ༔ དེ་ནས་ནང་གཏོར་རྣམས་
གཏོར་འབུལ་བྱ་བར་འདོད་ན་ཕྱི་ནང་སྔ་བར་ལྷ་སོ་སོའི་བསྟོད་བསྐུལ་གྱིས་སྒྲུབ་ཁང་སྟེང་དུ་འབུལ༔ ལས་ཀྱི་རྗེས་མི་མངོན་པར་བྱའོ། །གཤིན་རྗེ་སྡེ་
དྲུག་ལ་ཁ་ཅིག་གིས་ཞལ་གསུམ་ཕྱག་དྲུག་པ་བྱས་པ་འདུག་ཀྱང༌། གཙོ་བོ་དང་སྤྱི་གཤེད་སྡེ་དྲུག་ལ་ཞལ་གསུམ་ཕྱག་དྲུག་བྱས་པ་སྔར་གྱི་ལས་བྱང་
གནུབས་སངས་རྒྱས་ཡེ་ཤེས་ཀྱིས་མཛད་པའི་ཡིག་ཆ་རྙིང་པ་རྣམས་དང་༔ གཞན་ཡང་ཡིག་ཆ་ཁུངས་ཐུབ་མང་རབས་དང་༔ སྨན་གདོང་གི་རྒྱུད་ལེའུ་
སུམ་ཅུ་སོ་ལྔ་པ་དང་༔ རྗེ་བཙུན་རཏྣའི་ཕྱག་བྲིས་ཀྱི་ཐང་ཀ་སོགས་གང་ལའང་མི་འདུག་པས་དེ་ནི་ཅུང་ཟད་མ་དག་པ་ཁོ་ནར་མངོན་ནོ༔ ཁྲོ་ཆུ་ཡུམ་
དང་སྦྱོར་བ་འདི་གནུབས་སངས་རྒྱས་ཡེ་ཤེས་ཀྱིས་མཛད་པ་ཡིན་པས་ཤིན་ཏུ་ཟབ་པ་ཁྱད་པར་དུ་འཕགས་པ་ཡིན་ཞིང་༔ འདི་ལས་བྱང་གཞན་དང་ཁྲོ་
365

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཆུ་མཁན་ཕལ་ཆེར་ལ་མི་འདུག་པས་གསང་ཞིང་སྦ་བར་བྱའོ༔ དེ་ལྟར་ཁྲོ་ཆུ་དུག་གདོང་གི་ལས་བྱང་གདུག་པ་ཀུན་སྒྲོལ་ཞེས་བྱ་བ་འདི་གནུབས་
སངས་རྒྱས་ཡེ་ཤེས་ཀྱིས་མཛད་པ་དང་༔ རྗེ་བཙུན་རཏྣས་མཛད་པ་གདུག་པ་ཚར་གཅོད་གཙོ་བོར་བྱས་ནས༔ སྨན་གདོང་གི་རྒྱུད་དང་༔ ཟློག་པ་རི་
རབ་ཁོང་ཉུལ་དང་༔ བསད་པ་ཁྱད་པར་ཅན་གྱི་ཤོག་དྲིལ་སོགས་སྐབས་སུ་བབ་པའི་མན་ངག་ཟབ་ཁྱད་ཅན་རྣམས་ཀྱིས་ཁ་བསྐངས་ཏེ། འབྲི་གུང་པ་
གཤིན་རྗེའི་གཤེད་ཀྱི་རྣལ་འབྱོར་པ་རིག་འཛིན་ཆོས་ཀྱི་གྲགས་པས་གཞུ་སྨད་སྤྲོ་ལུང་དུ་སྦྱར་བ་རྫོགས་སོ། །འདི་ལ་བཅོས་སླད་མ་བྱེད་ཅིག༔ ས་མ་
ཡ་རྒྱ༔ བཀའ་རྒྱ༔ དམ་རྒྱ༔ གསང་རྒྱ༔
366